UEFA Europa League (mænd)

UEFA Europa League er en fodboldturnering for europæiske herreklubhold, arrangeret af det europæiske fodboldforbund UEFA. Det er den næstmest betydningsfulde turnering for europæiske klubhold efter Champions League.

Turneringen var kendt som UEFA Cup før juni 2009., samtidig med at turneringsstrukturen blev ændret fra 2009/2010-sæsonen. Europa League og UEFA Cup anses for at være den samme turnering, hvor navneskiftet blot er rebranding.

Turneringen startede i 1971 og erstattede Inter-Cities Fairs Cup, der var grundlagt den 18. april 1955. Det første hold der vandt turneringen blev Tottenham Hotspur. I 1999 blev UEFA Cup Winners' Cup afskaffet og slået sammen med UEFA Cuppen. Fra 2005/6 blev der indført et gruppespil før holdene skulle gå videre til knock-out-fasen. Med navneskiftet i 2009 blev Intertoto Cuppen indlemmet i turneringen, hvilket betød, at flere hold skulle deltage i turneringen, samtidig med at gruppespillet blev udvidet og kvalifikationskriterierne blev ændret.

Fra sæsonen 2021-22 giver trejdepladsen i gruppen adgang til UEFA Europa Conference League.

Historie 
Den første Inter-Cities Fairs Cup (i Danmark kaldt "messeby-turneringen") blev afholdt mellem 1955 og 1958 og var en turnering, der var åben for værtsbyer for handelsmesser (trade fairs). Turneringen kom i 1971 ind under UEFA regi, der nedlagde den og erstattede den med UEFA Cup. Tottenham Hotspur blev den første vinder af UEFA Cup. Reglen om 'kun ét hold pr. by' kom kun i brug én gang – i 1975. Everton havde kvalificeret sig til UEFA Cuppen ved at være blevet nr. 4 i den engelske liga men blev udelukket, fordi Liverpool også havde kvalificeret sig ved at blive nr. 2. Everton appellerede afgørelsen, og UEFA besluttede at Everton alligevel fik lov at deltage.

Turneringen er forbeholdt de næstbedste hold fra de nationale ligaer, men i 1999 blev den slået sammen med Pokalvindernes Europa Cup. Siden da har vinderne af de national pokalturneringer også haft adgang til UEFA Cuppen.

Fra sæsonen 2009/2010 skiftede turneringen navn fra UEFA Cup til UEFA Europa League. Derudover blev strukturen i turnering ændret, samtidig med a Intertoto Cuppen blev afskaffet.

Format 
UEFA Cuppen er udelukkende blevet afviklet som en cup-turnering. Alle møder mellem to hold blev afviklet over to kampe (ude og hjemme), inklusive finalen. Siden 1998-turneringen er finalen dog blevet afviklet som en enkelt kamp.

Indtil 2004-05-turneringen bestod den af en kvalifikationsrunde efterfulgt af et vist antal hovedrunder. De 16 tabere i tredje kvalifikationsrunde til Champions League indtrådte i 1. hovedrunde. Senere i turneringen indtrådte også de hold, der var endt som nr. 3 i deres indledende grupper i Champions League.

Det nuværende format (indført fra 2004-05) består af to kvalifikationsrunder efterfulgt af 1. runde, hvor taberne i tredje kvalifikationsrunde til Champions League indtræder. De 40 vindende hold fra 1. runde indgår derefter i et gruppespil med 8 grupper á 5 hold. I modsætning til Champions League-gruppespillet bliver UEFA Cup-gruppespillet afviklet som en enkeltrunde, således at alle hold spillet to hjemme- og to udekampe, og alle hold kun møder hinanden én gang. De bedste tre hold i hver gruppe går videre (sammen med de 8 hold der var endt som nr. 3 i deres Champions League-grupper), og fra dette punkt afvikles resten af turneringen som en cup-turnering.

Kvalifikationen og gruppespillet, bliver holdene seedet, denne seedning foregår ud fra UEFA Koefficientliste. I kvalifikationen bliver de delt op i 2 grupper, seeded og ikke seeded, og i gruppespillet bliver de delt op i 4 potter.

Finaleresultater

UEFA Cup (1971 - 2009)

Europa League (2009 - Nu)

Klubber vundet

Mest vindende nationer

Rekorder 
Liverpool, Inter, Juventus har hver vundet UEFA Cuppen 3 gange. Sevilla FC har vundet flest gange. De har vundet 6 gange på bare 10 år, senest 2020.

Danske klubbers præstationer 
Denne evighedstabel er inklusiv kvalkampe og playoff-kampe.

 Opdateret til og med sæsonen 2022-2023

Evighedstabel 
Denne tabel indeholder alle klubber, der har deltaget i UEFA Europa League siden dens indførsel i 2009 fra gruppespil og frem.

Der er givet point således:
 Vinder 8 point
 Finaledeltager 7 point
 Semifinale 6 point
 Kvartfinale 5 point
 Ottendedelsfinale 4 point
 Sekstendelsfinale 3 point
 Tredjeplads i gruppespillet 2 point
 Fjerdeplads i gruppespillet 1 point

Ved lige mange point, flest 8'ere, flest 7'ere, etc. Dernæst først nået det givne pointantal.

Senest opdateret 15.03.2023

Se også 
 Inter-Cities Fairs Cup

Referencer

Eksterne henvisninger 

 UEFA-COEFFICIENTS.COM Country Ranking and Europa League Statistics